cyanic-selkie/wikianc huggingface dataset:
Waarsêery
Die werking van waarsêery
'n Belangrike element in enige waarsêery is dat 'n duidelike vraag geformuleer moet word wat beantwoord moet word deur die waarsêery. Die formulering van 'n vraag is normaalweg reeds deel van die proses om sin te maak uit die waarsêery. In teenstelling met algemene opvattings is waarsêery nie 'n presiese wetenskap wat die toekoms voorspel nie. Die toekoms word in waarsêery beskou as 'n veranderlike wat beïnvloed kan word deur die insig wat die vraagsteller kry. Die inligting wat verkry word deur waarsêery verskaf waarskuwings, aanbevelings en verwagtinge wat die vraagsteller voorberei vir die toekoms.
Die kwaliteit van waarsêery word bepaal deur verskeie faktore naamlik:
Die filosofie agter waarsêery
'n Onderliggende filosofie van waarsêery is dat alles in die heelal op een of ander manier aan mekaar gekoppel is. Omdat alles verbind is kan 'n gebeurtenis op een gebied ook inligting verskaf oor wat gebeur op 'n ander gebied. Volgens die filosofie is die waarheid oor 'n situasie verteenwoordigend op alle vlakke van waarneming. 'n Makrovlak gebeurtenis kan insig verleen op 'n mikrovlak en omgekeerd. Tydsverloop verskil egter tussen die mikro en makro vlakke wat dit moontlik maak om insig te verkry oor moontlike toekomstige situasies. Die waarsêer moet oor 'n intuitiewe vermoë beskik om die vertaling te doen van hoe 'n patroon op een vlak vertaal word na 'n patroon op 'n hoër of laer vlak.
Waarsêery steun dus sterk op die esoteriese beginsel van: "Soos bo, so ook onder" wat basies beteken dat 'n makrovlak en mikrovlak situasie ekwivalent is. Hierdie beginsel is volgens verskeie bronne [verwysing benodig ] die geheime betekenis van die Ster van Dawid of Salomo se seël wat bestaan uit twee oorvleuelende driehoeke waar die een die makrokosmos verteenwoordig en die ander die mikrokosmos.
Daar is 'n paar primêre metodes van waarsêery:
Toevaligheidswaarsêery
'n Mikrosituasie word deur middel van toevalligheid geskep, sodoende word 'n verkleinde weergawe geskep van 'n groter stel gebeurtenisse wat besig is om af te speel. Deur die mikro situasie te interpreteer kan insigte gekry word oor die situasie van die vraagsteller. In hierdie benadering word die vraagsteller as die makrosituasie gesien. Die mikrosituasie word gewoonlik geskep deur van een of ander sisteem gebruik te maak wat magte en kragte in die makrosituasie verteenwoordig. In hierdie benadering skep die vraagsteller die mikrosituasie wat geinterpreteer word. In die benadering verteenwoordig die mikrosituasie die totaliteit wat volledig uitgespeel is terwyl die makrosituasie nog besig is om uit te speel.
Voorbeelde van hierdie benadering is:
Patroonwaarsêery
'n Makrosituasie wat reeds bestaan word geïnterpreteer en van toepassing gemaak op 'n mikrosituasie. Toevalligheid speel geen rol in die benadering nie en die vraagsteller word as die mikrosisteem beskou. 'n Groot klomp aandag word in hierdie tegniek geplaas om 'n akkurate lesing te maak van die makrosituasie wat geinterpreteer word. In die metode verteenwoordig 'n bestaande makrosituasie patrone in 'n mikrosituasie. In hierdie benadering skep die vraagsteller nie die makropatroon nie maar interpreteer slegs die patroon.In die benadering verteenwoordig die makrosituasie die totaliteit wat volledig uitgespeel is terwyl die mikrosituasie nog besig is om uit te speel.
Voorbeelde van hierdie benadering is:
Gebeurteniswaarsêery
'n Gebeurtenis of ervaring word in die benadering geinterpreteer as die makrosituasie wat van toepassing gemaak kan word op die mikrosituasie. In teenstelling egter met die bestaande patroon waarsêery is dit nie 'n vaste bestaande patroon wat geïnterpreteer word nie maar 'n wisselvallige eenmalige gebeurtenis. Die vraagsteller skep nie die makropatroon nie maar ervaar die makropatroon. Gewoonlik word slegs 'n gefragmenteerde aspek in beide die mikro en makrovlak met mekaar verbind.
Ervaringswaarsêery
In hierdie benadering tot waarsêery is die vraagsteller self die medium waardeur die makrosituasie gekonsentreer word op die mikrosituasie. Die vraagsteller is ook die interpreteerder van die ervaring.
Voorbeelde van hierdie benadering is:
Quvenzhané Wallis
Quvenzhané Wallis (gebore 28 Augustus 2003) is 'n Amerikaanse aktrise. Sy is bekend vir haar rolle in die rolprente Beasts of the Southern Wild (2012), 12 Years a Slave (2013), Annie (2014), en Trolls (2016).
Janspoorthoogte
Janspoorthoogte is 'n bergpas wat noordwes van Burgersdorp op die R58 na Venterstad lê. Die pas bereik 'n hoogte van 1 456 m bo seespieël en 'n maksimum helling van 1:16.
Ezinqoleni Plaaslike Munisipaliteit
Die Ezinqoleni Plaaslike Munisipaliteit (ook bekend as Ezingoleni) is 'n voormalige Plaaslike Munisipaliteit in die Ugu-distriksmunisipaliteit in KwaZulu-Natal, Suid-Afrika. Dit het in Augustus 2016 saaamgesmelt met die Hibiscuskus Plaaslike Munisipaliteit om die Ray Nkonyeni Plaaslike Munisipaliteit te vorm.
Bosveldse nagmuis
Die Bosveldse nagmuis (Tatera leucogaster) is 'n knaagdier wat in die noordelike dele van Suid-Afrika voor, insluitende Botswana, Zimbabwe en Namibië voorkom.
Voorkoms
Die Bosveldse nagmuis se kleur wissel van oranjebruin tot rooibruin terwyl hulle ligter in die weste is. Die bokant van die stert is donker. Die knaagdier word tot 28 cm lank en weeg ± 70 g.
Habitat en gewoontes
Hulle verkies sandgrond om in te woon en lewe in kolonies. Hulle is naglewend. Een paar grawe en beset gewoonlik 'n gat. Die ingang is gewoonlik onder 'n bos. Hulle eet grassade en insekte. Daar word 2 – 9 kleintjies in die somer gebore.
Charlotte Fich
Charlotte Fich (gebore 26 September 1961) is 'n Deense aktrise. Sy is bekend vir haar rolle in die rolprente Drabet (2005) en Love and Rage (2009), en in die televisiereeks Unit 1 (2000).
Holwert
Holwert is 'n dorp in die Nederlandse provinsie Friesland. Die dorp lê noordwes van Dokkum aan die Waddesee en ressorteer onder die munisipaliteit Noardeast-Fryslân. Dit het sowat 1630 inwoners (2014).
Lys van Israeliese Oorloë
Sedert die stigting van die staat van Israel in 1948 was die land reeds in agt oorloë, twee Palestynse intifadas, en in 'n hele reeks ander militêre operasies in die breër Arabies-Israeliese konflik betrokke.
Jean-François Pilâtre de Rozier
duimnael|regs|Jean-François Pilâtre de Rozier.
Jean-François Pilâtre de Rozier (* 30 Maart 1754 – † 15 Junie 1785) was 'n Franse onderwyser in chemie en fisika en een van die eerste lugvaart pioniers. Sy ballon het naby Wimereux in die Pas-de-Calais neergestort tydens 'n poging om die Engelse kanaal oor te steek, en hy was dus die eerste bekende slagoffer van 'n vliegongeluk.
Hy is in Metz gebore as die vierde seun van Magdeleine Wilmard en Mathurin Pilastre, bekend as "du Rosier", 'n voormalige soldaat wat later 'n herberg bestuur het. Sy belangstelling in chemie en medisyne is gestimuleer deur die militêre hospitaal in Metz, 'n belangrike garnisoen aan die Franse grens. Op die ouderdom van 18 is hy na Parys waar hy fisika en chemie by die Akademie in Reims gestudeer het waar hy onder die aandag van Monsieur, the comte d'Artois, die broer van Koning Louis XVI gekom het. Later het hy na Parys teruggekeer waar hy aan die hoof gestel is van Monsieur se kabinet van natuurgeskiedenis en is hy ook as die valet de chambre vir Monsieur se vrou aangestel wat aan hom die edelnaam, Pilâtre de Rozier, besorg het. Hy het sy eie museum in die Le Marais kwartier van Parys op 11 Desember 1781 geopen, waar hy eksperimente in fisika uitgevoer het en demonstrasies aan lede van die adelstand gelewer het. Hy het die nuwe vakgebied van gasse ondersoek en het ook 'n respirator uitgevind.
Op 21 November 1783 het hy en François Laurent d'Arlandes die eerste bemande ballonvlug onderneem. duimnael|links|Die eerste geankerde ballonvlug is op [[15 Oktober 1783 deur Rozier onderneem.]]
Clam AntiVirus
Clam AntiVirus (ClamAV) is 'n vrye, kruisplatform en oopbron teenvirussagtewaregereedskapstel wat verskeie tipes kwaadaardige sagteware, insluitende virusse, kan opspoor. Een van sy vernaamste gebruike is op posbedieners as 'n bediener-kant e-posvirusskandeerder. Die toepassing is vir Unix ontwikkel en het derdepartyweergawes beskikbaar vir AIX, BSD, HP-UX, Linux, macOS, OpenVMS, OSF (Tru64), Solaris, en sedert weergawe 0.97.5 ook Microsoft Windows. Beide ClamAV en sy wysigings word gratis beskikbaar gestel.
Apache SpamAssassin
Apache SpamAssassin is 'n rekenaarprogram wat gemorspos (spam) uit e-pos filtreer. Dit gebruik 'n verskeidenheid van gemorspos-opsporingstegnieke, waaronder DNS-gebaseerde en vae-kontrolesom (fuzzy-checksum) -gebaseerde gemorsposopsporing, Bayesiaanse filtrasie, uitwendige programme, swartlyste, en aanlyndatabasisse. Dit word ingevolge die Apache-lisensie 2.0 vrygestel en vorm sedert 2004 deel van die Apache-stigting.
Die program kan met 'n posbediener geïntegreer word om outomaties alle pos op die bediener te filtreer. Dit kan ook deur indiwiduele gebruikers op hul eie posbusse geloop word en integreer met verskeie posprogramme. Apache SpamAssassin is hoogs instelbaar; indien dit as 'n stelselwye filter gebruik word, kan dit steeds ingestel word om gebruikerspesifieke voorkeure te ondersteun.
Anne-Sophie Mutter
Anne-Sophie Mutter (* 29 Junie 1963 in Rheinfelden in die streek Baden van die Duitse deelstaat Baden-Württemberg) is 'n wêreldberoemde Duitse violiste.
Loopbaanbegin en privaatlewe
Anne-Sophie Mutter het in die Baden-Württembergse dorp Wehr grootgeword. Sy wou reeds op die ouderdom van vyf vioolonderrig neem. Nadat sy na slegs 'n halwe jaar onderrig reeds 'n kompetisie gewen het, was dit duidelik dat sy 'n beroepsmusikus sou word. Sy is daarna van skoolplig bevry en het naas klavier- en vioolonderrig private skoolonderrig ontvang. Die Duitse musiekkompetisie "Jugend musiziert" (die jeug maak musiek) het sy telkens gewen. Haar debuut met die Berliner Philharmoniker onder leiding van Herbert von Karajan het tydens die Salzburgse Pfingstkonzerte (Pinksterkonserte) van 1977 plaasgevind. Sy het by hierdie geleentheid as dertienjarige Mozart se Vioolkonsert in G-majeur gespeel en daarmee die kritici van haar bewus gemaak.
Rathefboom
'n Rathefboom is die meganisme in 'n voertuig met 'n handratkas wat gebruik word om die ratverwisseling te doen. Die rathefboom bepaal hoeveel krag van die enjin na die aandryfwiele oorgedra word (sien ratverhouding).
Anne-Sophie Mutter
Loopbaanbegin en privaatlewe
Anne-Sophie Mutter was vanaf 1989 tot met sy dood in 1995 met die prokureur Detlev Wunderlich getroud. Vanaf 2002 tot 2006 was sy met André Previn getroud. Sy het twee kinders uit haar eerste huwelik en woon in München.
Rathefboom
Die voertuig sal tipies in eerste rat geplaas word voor dit weggetrek word. Soos die voertuig versnel sal die rathefboom in opeenvolgend hoër posisies geplaas word. Die rathefboom kan ook in neutraal (enjin nie aan wiele gekoppel nie) of trurat (om agteruit te ry) geplaas word.
Motorvoertuie het gewoonlik 'n vier- of vyfspoed-ratkas. Die rathefboom kan gevolglik in dieselfde aantal posisies geplaas word om kraglewering te beheer. Die koppelaar moet ingetrap word alvorens die ratte gewissel word en daarna weer gelos word.
Anne-Sophie Mutter
Wêreldberoemde violiste
Haar opnames in die tagtigerjare met Herbert von Karajan het haar wêreldberoemd gemaak. Sy beskou Herbert von Karajan nog altyd as dié dirigent. Anne-Sophie Mutter besit twee Stradivari-viole.
Rathefboom
Sommige voertuie het outomatiese ratkasse, wat nie 'n rathefboom het nie.
Anne-Sophie Mutter
Wêreldberoemde violiste
Anne-Sophie Mutter geld nog altyd as een van die beste (indien nie die beste nie) violiste ter wêreld. Onlangse groot projekte was haar opnames van Mozart-werke tydens die Mozart-jaar 2005 en van Mendelssohn-werke in die Mendelssohn-jaar 2009.
Pryse
Anne-Sophie Mutter het verskeie pryse gewen.
Liefdadigheid
Benewens die ondersteuning van belowende jong kunstenaars (soos Ye-Eun Choi en Roman Patkoló) is Anne-Sophie Mutter by verskeie liefdadigheidsprojekte betrokke. Een daarvan is 'n kinderhuis in Roemenië vir jong weesdogters om hulle veral van moontlike prostitusie te red.
.pl
.pl is die Internettopvlakdomein vir Pole.
Eksterne skakels
Toppdomän
Barbara Schöneberger
Barbara Schöneberger (* 5 Maart 1974 in München in die deelstaat Beiere, Duitsland) is 'n Duitse komediant, program-aanbieder, aktrise en sangeres.
Haar pa is 'n klarinet-speler.
Wangsakmuis
Die Wangsakmuis (Saccostomus campestris) kom in feitlik die hele Suider-Afrika voor, uitsluitende die weskus van Suid-Afrika en Namibië. Die knaagdier het sy naam gekry weens die feit dat hy kos in sy wangsakke stoor om dit later in die veiligheid van sy nes te eet.
Voorkoms
Die Wangsakmuis se kleur wissel van grys in die weste tot donkerder grysbruin in die ooste van die gebied waarin hy woon. Die keel en onderkant is wit. Die diertjie word tot 16cm lank en weeg ±45g.
.lk
.lk is die Internettopvlakdomein vir Sri Lanka.
Eksterne skakels
Toppdomän
Kowie Rossouw
Kowie Rossouw (* 1945, Clanwilliam - ) is ’n bekroonde Afrikaanse jeugboekskrywer. Benewens haar skryfwerk vir die jeug publiseer sy ook romans vir volwassenes. Verder publiseer sy die digbundel Viooltjies uit my hart onder die naam Karolien Roux en skryf sy ook geestelike boeke onder die naam skuilnaam Hephzibah Maritz.
Lewe en Werk
Jacoba Susanna Elisabeth Rossouw is in 1945 op die plaas Uitsig in die Sederberge naby Clanwilliam gebore Haar skoolopleiding begin sy aan die Laerskool Vogelfontein, ’n plaasskool in die Sederberge. Vanaf standerd vier gaan sy skool op Clanwilliam en sy matrikuleer aan die Hoërskool Clanwilliam.
Sy bekwaam haarself as onderwyser aan die Wellington Onderwyskollege en hierna gee sy klas vir standerds een en twee en los later af by verskillende laerskole.
In 1968 begin sy werk as administratiewe sekretaresse by onder andere die Suid-Afrikaanse Weermag in Roelandstraat, Kaapstad, Krygkor in Strand en Helderberg Munisipaliteit in Somerset-Wes. Hierna word sy vryskutskrywer, terwyl sy ook afloswerk doen by personeelagentskappe. Sy neem Latyns-Amerikaanse danse by Fred Astaire dansskool.
In 1981 word borskanker by haar gediagnoseer, maar sy herstel weer ná hierdie traumatiese tyd
Nadat sy in 2007 tydens ’n besoek aan Israel in die gees na die hemel en hel geneem is, staan sy voltyds in die bediening om mense regoor die land van haar ervarings te vertel en sy skryf ook boeke oor hierdie onderwerpe. Sy open die webwerf www.adeyahlove.co.za om haar bediening te ondersteun.
Sy is getroud met Frank Maritz en het twee seuns, Jan en Jacques.
Skryfwerk
Haar eerste gediggie, My perdjie, skryf sy wanneer sy elf jaar oud is en dit verskyn in die destydse Byvoegsel tot Die Burger. Baie later begin sy meer ernstig skryf wanneer sy vanaf 1983 verhale lewer vir die radioprogramme Siembamba en Wielie Walie. Sy verwerf veral bekendheid vir haar jeugverhale.
Jeugverhale
Willem en die bruin hings vertel van Willem se vele heldhaftige reddingspogings tydens die Laingsburgvloed van 1981.
In verskeie avontuurverhale laat die hoofkarakter en sy vriende misdadigers aan die pen ry. In Onheil op Eselsrus trek die maats wat tydens vakansie lewensredders is, ’n dwelmhandelaar vas; Op die spoor van blou goud vertel van ’n smokkelbende aan die Weskus wat gevang word; en in Operasie Blou Disa word wapensmokkelaars en terroriste gevang. Operasie Blou Disa is ’n finalis in ’n jeugboekwedstryd van Daan Retief Uitgewers.
Hierna verskuif sy haar aandag weg van avontuurverhale na meer geslaagde verhale oor menseverhoudings. Koba glo dat haar ouer suster mooier is as sy en voorkeurbehandeling kry en sy ly dus aan ’n minderwaardigheidskompleks. Boonop moet sy alleen op die plaas agterbly wanneer haar suster koshuis toe gaan, sodat sy van rumatiekkoors kan herstel. Op die plaas ontdek sy egter ’n halfdooie verkleurmannetjie wat sy geduldig versorg. Die dier se geleidelike herstel is simbolies van haar eie herstel en geestelike groei. Wetenskaplikes wat die plaas besoek bevestig dat dit inderdaad ’n baie seldsame dier is en almal is beïndruk met haar inisiatief. Aan die einde van die verhaal is Koba selfstandig en baie meer selfversekerd en verdraagsaam.
Die pad oor die berg kom huis toe vertel van Salmon wat uit Gammaskloof verban word omdat hy toegelaat het dat ’n luiperd sy jonger broer aanval en selfs sy pa verwerp hom. Hy raak betrokke by die bouwerk aan die Swartbergpas en ontmoet die meisie van sy drome, maar kan eers in sy gemoed met Gammaskloof en sy mense vrede maak wanneer hy uitvind dat sy pa eintlik sy stiefpa is. Hierdie boek word in 1990 eervol vermeld tydens die toekenning van die M.E.R.-prys.
Wie se hart kan dit dan hou? vertel van David wat tydens die vakansie saam met sy oupa op ’n walvisboot werk om geld te verdien om sy ma in staat te stel om sy alkoholis-pa te verlaat. Wanneer hy egter gekonfronteer word met die wreedheid van walvisjag kan hy nie met hierdie onderneming voortgaan nie. Gaandeweg besef hy dat geld nie alles is nie en ook nie alle probleme kan oplos nie. Die tema van omgewingsbewaring word onopsigtelik in ’n stewige spanningslyn geïntegreer. In 1990 ontvang Wie se hart kan dit dan hou? die Sanlam-prys (Brons) vir Jeuglektuur.
Peter Scanavino
Peter Scanavino is 'n Amerikaanse akteur. Hy is bekend vir sy rolle in die rolprente Deception (2008), Happythankyoumoreplease (2010), en Frances Ha (2012), en in die televisiereeks Chicago P.D. (2014).
Kowie Rossouw
Jeugverhale
Moyeni die aandwind is ’n Sterboekie vir graad twee lesers en word ook in Engels vertaal as Moyeni the evening.
Japan Nasionale Roete 29
Nasionale Roete 29 is 'n nasionale snelweg van Japan.
Kowie Rossouw
Jeugverhale
In Grootword is nie vir sissies nie bly die vyftienjarige Johannes (’n bruin seun) saam met sy broer en ma op Clanwilliam, maar kuier vir die Desembervakansie by sy pa in Wuppertal. Hier ontmoet hy vir Samantha, wat maak dat hy nie wil teruggaan huis toe nie. Hy kom egter agter dat sy skoenmaker pa nou selfs meer drink as toe hy nog klein was en dat die drank hom en sy ma uitmekaar gedryf het. Dan het Ant Mary met haar twee seuns ook nog by sy pa ingetrek. Hierdie jeugverhaal fokus op die verwikkelde verhoudings tussen mense en Johannes leer dat daar meer vrae as antwoorde in die lewe is. Hierdie boek is in 2006 op die kortlys vir die toekenning van die ATKV-Prosaprys.
Lirieke
Benewens jeugromans skryf sy lirieke, wat onder andere deur Randall Wicomb opgeneem word. Hierdie liedjies sluit in Kosmosblomme, Die Oeslied, Graaff-Reinet, Kopersmid, Riversdal se heide, Platteland O hartland, Middelburg, Patensie en Rypsomer-liefde.
Verder skryf sy saam met Randall en Hans du Plessis Griekwa-Afrikaanslirieke vir liedjies op die CD Hie’ langes my. Sy skryf ook die temaliedjies van die televisieprogram Boeregebruike, ’n liedjie vir Leonie van Niekerk se Christelike CD Jesus, ons hoop en skoolliedere vir Klein Skooltjie by Upington, die Voorbereidingskool Worcester en die Voorbereidingskool Durbanville.
Volwasse lektuur
Sy skryf ook werke vir volwasse lesers. Rooi somer is ’n novelle wat in 1988 genomineer word vir die ATKV-prys en onder die top vyf eindig en Mia-Meraai, Dobbeldans en Rooi orgidee is romans vir volwassenes.
Digbundel
Viooltjies uit my hart is ’n digbundel met geestelike verse wat sy onder die naam Karolien Roux publiseer.
Christelike lektuur
Onder die naam Hephzibah Maritz skryf sy boeke oor die geheimenisse van die hemel en die hel, nadat sy in die gees na die hel en die hemel geneem is. Sy is deur God getaak om mense te waarsku teen die werklikheid van die hel. Die naam Hephzibah beteken “my behae is in hom”. Die boek oor die hel is getitel Geheime van die hel ontbloot en sy skryf ook ’n boek oor hemelse visioene, Geheime van die hemel ontsluit.
Eerbewyse
As oudleerling van die Hoërskool Clanwilliam kry sy in 1989 ’n meriete toekenning vir haar aandeel in die uitbouing van Afrikaans in woord en lied.
Publikasies
Werke uit haar pen sluit in:
Monica Bellucci
Monica Anna Maria Bellucci (30 September 1964 in Citta di Castello, Umbriẽ, Italië) is 'n Italiaanse aktrise.
Monica Bellucci het regte aan die Universiteit van Perugia studeer. Tydens haar studie het sy reeds modelwerk gedoen om haarself te onderhou. In 1988 is sy na Milaan om (onder andere vir Dolce & Gabbana) modelwerk te doen.
Haar film-loopbaan het in 1990 begin. Haar rol in die Franse riller, L’appartement, het van haar 'n ster gemaak. Sy is onder andere vir die Franse filmprys, César, genomineer. Sedert 1999 is sy met Vincent Cassel, haar mede-speler in L’appartement, getroud en het 'n dogter wat in 2004 in Rome gebore is.
Sedgefield
Sedgefield (voorheen Ruigtevlei genoem) is 'n dorpie geleë langs die Tuinroete tussen George en Knysna in die provinsie Wes-Kaap (Suid-Afrika). Die N2 nasionale pad gaan deur die dorpie.
The Doors
The Doors was 'n legendariese musiekgroep wat bestaan het uit vier Amerikaanse jongelinge. Die naam van The Doors kom van 'n Aldous Huxley boek, The Doors of Perception, wat op sy beurt 'n reël uit 'n gedig van William Blake ontleen het, "When the doors of perception are cleansed/Things will appear as they are, Infinite".
Sedgefield
Geskiedenis
Die dorpie is in 1928 gestig toe die spoorlyn van George na Knysna voltooi is. Die dorpie se naam is ontleen aan die baie lappe biesiegras (sedge) in die omgewing.
Wapen
Sedgefield se munisipale raad het in 1980 'n wapen by die Buro vir Heraldiek geregistreer : In blou, drie swemmende visse bo mekaar geplaas, en in  die  skildhoof twee golwende streepbalke, alles van silwer. Die helmteken was 'n visarend op 'n vis, en die wapenspreuk "Pax in aquis placidis".
Eko-toerisme
'n Reeks vleie maak die gebied ideaal vir eko-toerisme: Groenvlei, Langvlei, Rondevlei en Swartvlei. Laasgenoemde mond by Sedgefield uit in die see. Swartvlei het ontstaan toe die riviervallei deur die stygende seevlak oorweldig is, terwyl Rondevlei ontstaan het uit 'n kom wat deur die wind geskep en later deur water gevul is. Langvlei is 'n verdronke depressie tussen die duine. Gerickespunt is ook 'n bekende landmerk onder die vissersgemeenskap, op die strand, net wes van die monding van Swartvlei.
The Doors
Musiek
The Doors dien as een van die belangrikste musiekgroepe van die jare sestig. Die musiek is 'n mengsel van blues, rock, psigedeliese musiek, klassieke musiek en jazz. Die opruiende en kompromielose optredes van Morrison maak hul optredes radikaal en kontroversieel. Morrison self dra gereeld sy gedigte voor tydens konserte.
Wat in hul musikale benadering opval, is die afwesigheid van 'n baskitaar-speler. Die groep het gesoek na 'n baskitaar-speler, maar niemand was bereid om die basdele op die voorgestelde manier te speel nie. Die basgedeeltes word deur Ray Manzarek met sy linkerhand gespeel op 'n Fender Rhodes Piano Bass, wat bo-op sy Continental Vox orrel geplaas is. Tydens die ateljee opnames vir hul albums is baskitaar-spelers gehuur soos Larry Knechtel, Kerry Magness, Leroy Vinnegar, Harvey Brooks, Ray Neopolitan, Lonnie Mack, Douglas Lubahn en Jerry Scheff. Laastegenoemde was die baskitaar-speler van Elvis Presley tydens sy optredes in Las Vegas van 1969 tot en met 1977. Hy het in LA Woman baskitaar gespeel. Jim Morrison sou hom gevra het, omdat hy 'n groot ondersteuner van Elvis was. Daar word gesê dat Scheff op versoek van Morrison deel sou gaan uitmaak van die groep. Weens die dood van Morrison het dit egter nooit gebeur nie.
Robby Krieger is 'n veelsydige kitaarspeler. Hy het begin op sy sestiende verjaarsdag te speel op 'n Spaanse kitaar en het later les van Ravi Shankar op die sitar en die sarod ontvang. Nadat hy 'n optrede van Chuck Berry sien kies hy 'n wynrooi Gibson SG kitaar. Deur sy voorkeur vir blues, die glykitaar en die met die vingers speel van die snare in plaas van met 'n plektrum, beskik Robby Krieger oor 'n kenmerkende speel styl.
The Doors het 'n opvallende lang liedjie (11:39) op hul debuutalbum The Doors uitgebring, naamlik The End. Tydens lewendige-optredens is dit nog verder uitgebrei, sodat sommige uitvoerings tot 25 minute duur. Groot dele van die nommer word dan geïmproviseer. Morrison dra ook hiertydens sy poësie voor, soms geïmproviseerd. 'n Goeie voorbeeld daarvan is te vinde op die Matrix-tapes (1967), wat alleen nog via die smokkelnetwerke (bootlegcircuit) beskikbaar is.
Die harmonieë word grotendeels bepaal deur die lae stem van Morrison wat afsteek teen die skelle klanke van die Hammondorrel van Manzarek. Dikwels word 'n ostinato ('n reeds herhaalde kort motief) gebruik. Tydens hul improvisasies het hulle gebruik van die ommekeer (turnaround), 'n oorspronklike jazz akkoordstruktuur wat herhaal word. Hierdeur word eindelose improvisasies moontlik. In die besondere aanbieding van The Doors is dikwels van 'n harmoniese of melodiese mineurtoonleer. Ook kom daar nie-akkoorde, pentatoniek en soms selfs dodecafonie voor. Al hierdie middele lewer 'n verskeidenheid van moontlikhede. In die lang liedjies word hulle veelvuldig gebruik, waardeur daar 'n groot spanningsboog ontstaan.
Vir hulle tekste maak The Doors hoofsaaklik gebruik van die poësie van Jim Morrison. Baie van sy tekste is moeilik om te verstaan, misterieus en somber van toon. Hulle is dikwels gebaseer op gebeure uit die lewe van Morrison self. Geweld, seks en die dood is belangrike temas. Hiervoor het Morrison inspirasie by Arthur Rimbaud en Charles Baudelaire verkry. Hierdie digters se werk het bygedra tot sy besluit om hom in Parys te vestig. Die teks van The End lewer die verband uiteenlopende kritiek op vanweë die onderwerp-die Oidipus-kompleks. Hippies het dit te gewelddadig gevind, terwyl konserwatiewes dit beskou het as om morele verval aan te moedig.
Ook Robby Krieger het 'n aantal lirieke geskryf, waaronder die baie suksesvolle "Light My Fire".
In die vier jaar dat die groep met sy oorspronklike lede bestaan het, het die styl onder invloed van die algehele tydgees van acid rock na 'n meer bluesagtige klank verander. Met opname van L.A. Woman val hierdie verskil op. Daar is ook 'n verandering in die stem van Morrison, wat deur sy verslawing rouer, meer onstabiel en laer geword het. Ook maak die groep toe gereeld gebruik van 'n baskitaar-speler.
Sosiale en musikale invloed
Deur die charisma van Jim Morrison was die groep baie invloedryk onder die jeug. Dit was tot groot ongenoegdoening onder baie volwassenes, wat Morrison as 'n provokateur, 'n dandy en onruststoker gesien het. Sy vroeëre afsterwe het van Morrison 'n ikoon gemaak, waardeur die musiek gewild was onder meerdere generasies en in sommige kringe nog steeds hoogs gewaardeerd word.
Ten spyte van die sukses het The Doors ernstige probleme toe Morrison vervolg word vir eksibisionisme en verstoring van die openbare orde. Dit was die gevolg van 'n optrede in Miami, waar hy op die podium homself sou ontloot het aan die publiek. Legendariese is die uitspraak van die aanklaer aan die einde van sy pleidooi: "En hy het sy penis uitgehaal en dit geskud." Uiteindelik is Morrison veroordeel vir openbare dronkenskap en openbare eksibisionisme, maar nie vir die publieke masturbasie waar hy aanvanklik voor aangekla was. Optredes in groot stede is deur hierdie publisiteit onmoontlik gemaak, waarna die groep nie opgetree het tydens die groter feeste in die laat jare sestig nie.
Arabiese Afrikaans
Arabiese Afrikaans (اَرابيسي اَفريكانس) verwys na die genre van ou Kaaps-Maleisiese geskrifte in Afrikaans, maar geskryf in die Arabiese alfabet. Elders in die wêreld staan die genre bekend as "ajami", wat dui daarop dat die Arabiese skrif vir 'n Arabies-volksvreemde taal gebruik is. Arabiese skrif word byvoorbeeld vir Persies (Farsi) en Swahili gebruik.
Geskiedenis
Daar is tans 74 Arabies-Afrikaanse tekste nog bestaande. (Daar kan nog ander in individuele besit wees waarvan die waarde nie besef word nie.) Hierdie bestaande groep is geskryf tussen 1868 en 1957. Daar word beweer die eerste teks wat in Arabies-Afrikaans geskryf is, die "Hid yat al-Islam", dateer uit 1845, maar daar is nie meer 'n manuskrip hiervan wat bewaar gebly het nie.
Professor A. van Selms, wat die term "Arabies-Afrikaans" gevestig het, was onder die indruk dat die teks Gablomalien (qawlu l'matin) die oudste van hierdie tekste was. 'n Artikel in die South African Commercial Advertiser van 26 Julie 1856 is 'n vertaling van Het Volksblad van 24 Februarie 1956 en verwys na 'n reeks Maleise Kategismus met die naam Gablomalien. Die outeur van hierdie teks word aangegee op die titelbladsy as Ahmad ibn Muhammad ibn Abdulkarim, die Isjmuniet. Van Selms dui aan dat hierdie teks ook genoem word in die bekende Duitse oorsig oor Arabiese literatuur, Geschichte der Arabischen Literatur van Brockelman.
Die oudste bestaande manuskrip, wat oor die basiese Islamitiese geloofsleer handel, is in 1868 deur die imam Abdul-Kahhar ibn Abdul-Malik geskryf. Die beroemdste geskrif is die jaar daarna, 1869, deur Abu Bakr Effendi geskryf. Hy het in 1862 uit Koerdistan in die Kaap aangekom. Hy is gestuur deur die destydse Ottomaanse (Turkse) sultan om as godsdiensleraar vir die Kaaps-Maleise Moslemgemeenskap op te tree. Sy boek Uiteensetting van die godsdiens is deur die staatsdrukker in Istanboel gedruk, en lê die Islamitiese gebruike volgens die Hanafitiese regskool uit. Die Gablomalien, daarenteen, is 'n Sjafiitiese teks wat dui op verskillende oorspronge en regskole van Moslems aan die vroeë Kaap.
Volgens een van die drie deskundiges op dié studieveld, die Duitser Hans Kähler, was ongeveer 20 mense verantwoordelik vir geskrifte in hierdie genre, maar veral Abdul Kahhar ibn Hajji Abdul Malik (vroeë 19de eeu), Ahmad ibn Muhammad ibn Baha ud-Din (middel 19de eeu), Ismail ibn Muhammad Hanif (middel 19de eeu), Abd ur-Rahman ibn Muhammad Al-Iraqi (laat 19de eeu) en Abu Bakr Effendi (laat 19de eeu) word as die belangrikste bydraers tot Arabiese Afrikaans beskou.
Tydens die apartheidsbestel was hierdie en ander soortgelyke feite nie algemeen bekend nie en was die georganiseerde Afrikaanse kultuur- en taalbevordering hoofsaaklik die inisiatief van blanke Afrikaanssprekendes. Die Christelike en meer "blanke" aspekte van Afrikaans se geskiedenis was prominenter. Ná apartheid is dit minder die geval en kom verwysings na 'n aard en oorsprong van Afrikaans as 'n multikulturele en (gedeeltelik) gekreoliseerde taal meer dikwels voor.
Voorbeeld van Arabiese Afrikaans
Die volgende paragraaf is 'n getranskribeerde voorbeeld uit die boek 'Uiteensetting van die godsdiens', gevolg deur 'n vertaling daarvan in hedendaagser Afrikaans.
"Iek bagent diesie 'kitab' met Allah (ta'ala) sain naam. Allah (ta'ala) es 'rizq' giefar ien 'dunya' fer al wat liefandag ies. Allah (ta'ala) es beriengar ien die 'gannat' ien dag 'ahirat' fer al die miesie an djinns wat oewhap 'iman' gadoet het. Al die dank an parais es rieg fer Allah (ta'ala) alien. Allah (ta'ala) het gagief fer oewhans islam sain 'agama'. Islam sain 'agama' oek waas gawies fantefoewhar Ibrahim sain 'agama'… An Allah (ta'ala) het gamaak die Qur'an an 'rasulullah' sain hadit fer seker 'dalil' fer oewhans... An Allah (ta'ala) het galaat oewhans wiet die riegtie wieg fan die 'ilms' an gahelp fer oewhans oewham ta lier ander miesie oewhap die riegtie manierie."
"Ek begin hierdie boek met Allah (hy is verhewe) se naam. Allah (h.i.v.) is die onderhoudgewer in die wêreld vir al wat lewendig is. Allah (h.i.v.) is brenger in die paradys in die laaste dag vir al die mense en djinns wat oop iman gedoen het (m.a.w. in die geloof gesterwe het). Al die dank en prys is reg vir Allah (h.i.v.) alleen. Allah het vir ons Islam se godsdiens gegee. Islam se godsdiens was ook vantevore Abraham se godsdiens gewees...en Allah (h.i.v.) het die Koran gemaak en die profeet se hadit vir seker bewys vir ons...en Allah (h.i.v.) het ons die regte weg van die godsdienswetenskappe gewys en ons gehelp om ander mense op die regte manier te leer."
Kim Koo
Kim Koo (11 Julie 1876-26 Junie 1949; Koreaans: 김구/金九) was 'n Koreaanse onafhanklikheidsaktivis en politikus. Hy was van 1940 tot 1948 president van die voorlopige regering van Korea. Van 1921 tot 1927 was hy eerste minister en van 1923 tot 1924 minister van binnelandse sake.
Gabrielle Walsh
Gabrielle Walsh (gebore 10 Mei 1989) is 'n Amerikaanse aktrise. Sy is bekend vir haar rol in die rolprent Paranormal Activity: The Marked Ones (2014).
Grysklimmuis
Die Grysklimmuis (Dendromus melanotis) kom in feitlik die hele Suid-Afrika voor, uitsluitende die sentrale Karooarea. Die knaagdier kom ook in Botswana, Zimbabwe en Mosambiek voor.
Voorkoms
Die grysklimmuis is asvaal met 'n dowwe donker dorsale streep en 'n donker kol op die voorkop. Die diertjie word tot 15cm lank en weeg ±8g.
Habitat en gewoontes
Hulle woon in lang gras en digte plantegroei en bou klein, balvormige neste van dun gras net bokant die grondvlak. Hulle eet grassade en insekte soos motte en krul hul lang sterte om grashalms om hul te stabiliseer wanneer hulle kos soek. Daar word 2 - 8 kleintjies in die somer gebore.
Lys van burgemeesters van Haifa
Hierdie is 'n lys van burgemeesters van Haifa sedert die stigting van die staat Israel in 1948.
.rs
.rs is die Internettopvlakdomein vir die Republiek van Serwië.
Eksterne skakels
Toppdomän
Winston Churchill
Sir Winston Leonard Spencer Churchill (Woodstock, Oxfordshire, 30 November 1874 – Londen, 24 Januarie 1965) was 'n Britse politikus, veral bekend as Eerste Minister van die Verenigde Koninkryk gedurende die Tweede Wêreldoorlog. Gedurende sy lewe het hy verskillende beroepe beoefen waaronder soldaat, joernalis, skrywer en politikus. Churchill word allerweë as een van Brittanje en die wêreld se belangrike leiers erken.
Die meeste Britte onthou en bewonder hom as ’n goeie leier wat Brittanje se oorwinning in die oorlog verseker het. Hy is beroemd vir die toesprake wat hy tydens die oorlog gemaak het, veral oor radio, waarin hy die Britse volk aangemoedig het om te glo dat hulle sal seëvier. Churchill is dikwels met ’n hoed en ’n dik sigaar afgeneem. Hy is ook bekend as die een wat die V-teken gemaak het om sy geloof in ’n Britse oorwinning te wys.
Churchill se volle van was Spencer-Churchill, maar sy vader, Heer Randolph Churchill, het weggedoen met die voorvoegsel en het altyd net die van Churchill gebruik in sy politieke loopbaan.
Belangrikste prestasies
Winston Churchill het as politikus en staatsman vir meer as 'n halwe eeu 'n belangrike en dikwels kontroversiële rol in Brittanje gespeel. Dit was veral as Britse Eerste Minister tydens die Tweede Wêreldoorlog dat sy spesifieke leierskapstyl besonder effektief was.
Sy uitmuntende redenaarsvermoë en militêre insig het van hom 'n besielende oorlogsleier van Engeland en die Geallieerdes gemaak. Sy gevierde woorde, "We shall fight on the beaches...we shall never surrender" is alombekend as een van die mees oortuigende propaganda-toesprake ooit. Sy kennis van oorlogsake was soms beter as dié van Stalin en dikwels beter as dié van Roosevelt.
'n Kort lewensgeskiedenis
Sir Winston Leonard Spencer Churchill is gebore in Blenheim Palace in Oxfordshire. Hy is die seun van lord Randolph Churchill en Jeanette Jerome, 'n Amerikaner. Hy was 'n moeilike kind wie van jongs af oorlogspeletjies meer as skoolgaan geniet het.
Ná min sukses te Harrow word hy in 1893 'n kavallerie-kadet in Sandhurst. Hier het hy geblom. In 1896 het sy regiment in Brits-Indië gedien.
Churchill se tweede passie in die lewe was skryf en in 1898 skryf hy sy eerste boek, waarin hy openlik kritiek op die leërleiding uitspreek. In dieselfde jaar het hy as verslaggewer deelgeneem aan Kitchener se opmars na Khartoem en aan die slag by Omdoerman.
Met die uitbreek van die Tweede Vryheidsoorlog is hy deur die Morning Post as verslaggewer na Suid-Afrika gestuur waar hy deur die Boere in Natal gevang is maar op 'n gewaagde wyse weer ontsnap het.
Toe hy in 1900 na Engeland terugkeer, is hy as konserwatiewe lid tot die Laerhuis verkies. In 1904 gaan hy oor na die liberale party omdat hy as vryhandelaar dit nie eens was met die tariefplanne van Joseph Chamberlain nie.
Tussen 1905 en 1910 dien hy as onderminister van kolonies en minister van handel en binnelandse sake. In 1911 word hy hoof van die Britse Vloot.
Hy het 'n groot bydrae tot die opbou van die Britse vloot gemaak maar toe sy plan om deur 'n landing op Gallipoli die Turke te tref en die deurtog na Rusland moontlik te maak, misluk, moes hy in 1915 uittree.
Van 1929–1939 was hy buite die kabinet. Hy het die konserwatiewe regerings, veral van Baldwin en Neville Chamberlain, herhaaldelik gewaarsku teen die opkomende mag van Hitler se Derde Ryk.
Aan die begin van die Tweede Wêreldoorlog is hy weer aangestel as hoof van die vloot en op 10 Oktober 1940 word hy met die Duitse inval in Nederland en België, eerste minister.
In Junie 1945 het sy party by die stembus verloor en word hy leier van die opposisie in die Laerhuis. In dié hoedanigheid het hy 'n belangrike rol gespeel in die politieke skommelinge van die na-oorlogse Europa.
Hy het byvoorbeeld teen Sowjet-imperialisme gewaarsku en aangedring op nouer samewerking met die VSA. Verder het hy wyslik die versoening van die verslane Duitsland met Engeland en Frankryk om die vorming van 'n verenigde Europa te bespoedig, bepleit.
In kragtige woorde het hy hom verset teen die "likwidasie" van die Britse ryk deur die arbeidersregering en het onder meer teen die nasionalisasie van die staalfabrieke te velde getrek. Op 25 Oktober 1951 het die konserwatiewe party die verkiesing gewen en het Churchill weer premier geword.
Hy is 1953 tot ridder geslaan. In 1955 het hy weens hoë ouderdom afgetree, maar het tot 1964 lid van die Laerhuis gebly. Kort daarna is hy op 24 Januarie 1965 oorlede.
Churchill was behalwe politikus ook 'n historikus, skrywer en amateurskilder. In 1953 is die Nobelprys vir Letterkunde aan hom toegeken vir sy meesterlike hantering van historiese en biografiese beskrywing en vir die rol wat sy besondere redenaarsvermoëns gespeel het in die behoud van menslike waardes.
Ole Fick
Ole Fick (gebore 1 November 1948) is 'n Deense akteur, skrywer, en komponis. Hy is bekend vir sy rolle in die rolprente Smile, Emil (1969), Hugo: The Movie Star (1996), Wild Flowers (1997), en Albert (1998).
Japan Nasionale Roete 30
Nasionale Roete 30 is 'n nasionale snelweg van Japan.
Old Man's Child
Old Man's Child is 'n Noorse black metal musiekgroep vanaf Oslo. Die groep is gestig deur Thomas Rune Andersen wat die enigste permanente lid van die groep is.
Biografie
Old Man's Child was gestig in 1993.
Giorgio Agamben
Giorgio Agamben (Rome, 22 April 1942) is 'n hedendaagse Italiaanse filosoof, bekend vir sy boek Homo sacer (1995). Agamben se filosofie word diep beïnvloed deur Martin Heidegger, van wie hy lesings bygewoon het en Walter Benjamin, wie se werk hy in Italiaans vertaal het. Agamben se ontmoeting met Heidegger was deurslaggewend vir sy filosofiese roeping. Hy beskou Benjamin as sy teengif teen die risiko’s verbonde in Heidegger se filosofie.
Filosofiese invloed
In 1966 en 1968 het Agamben na hy sy doktoraal voltooi het aan 'n reeks seminare wat deur Heidegger aangebied was (1889–1976) deelgeneem. Die seminare het in Le Thor in Frankryk plaasgevind en het oor Georg Wilhelm Friedrich Hegel en Herakleitos gehandel. Die invloed van Heidegger is regdeur die oeuvre van Agamben te bespeur. Hierdie invloed kan duidelik herken word in 'n aantal van sy boeke. So byvoorbeeld is Stanza (1977) in memoriam aan Heidegger opgedra, Idea della prosa (1985) beskryf die verworwe insigte en ervarings tydens die seminare, en L'ombre de l'amour: le concept die l'amour chez Heidegger (2003) is naamlik die uitwerk van 'n (verborge) aspek in Heidegger se filosofie.
Agamben het ook langtermynnavorsing gedoen oor die Duits-Joodse Walter Benjamin (1892–1940) en het die Italiaanse uitgawe van sy volledige werk (1978) vir Einaudi Uitgewers versorg. Agamben se werk is deels 'n voortsetting of uitbreiding van Benjamin se voorstelle. Homo sacer is, byvoorbeeld 'n uiteensetting van Benjamin se voorstel van 'n Kritiese Oorweging van Geweld (1921), naamlik dat dit die moeite werd sou wees om die oorsprong van die dogma van die heiligheid van die lewe na te spoor. In Etat D'Exception is die kernpunt dat 'die uitsonderingtoestand die reël geword het', wat uit die essayversamelingː Maar 'n storm waai uit die paradys: filosofiese opstelle oor taal en geskiedenis, kom.
Met die keuse van hierdie leermeesters naamlik, 'n Joodse uitgeworpene en 'n nasionaalsosialistiese rektor, is daar spanning in Agamben se werk geskep. Laasgenoemde is soveel te meer rugbaar omdat een van sy belangrike filosofiese sake 'n interpretasie van die gebeure van Auschwitz aangeraak het. Die vraag ontstaan of 'n Heideggeriese filosoof oor die Sjoa kan skryf sonder omstredenheid. Mesnard het sy kritiek uitgespreek op Agamen se politieke filosofie in sy boek Giorgio Agamben à l'épreuve d'Auschwitz (2001). Hierdie boek is 'n antwoord op Agamen se Quel che resta di Auschwitz: L 'archivio e il testimone (1999). Ander filosowe wat 'n belangrike plek in Agamens se oeuvre inneem, is Carl Schmitt, Michel Foucault, Hannah Arendt, Aristoteles en Hegel.
Temas
Agamben soek in sy filosofie 'n oplossing vir die – sedert Plato – radikale onderskeid tussen filosofie en poësie, wese en bestaan. Baie van sy temas hou verband met hiermee naamlik: taal, denke, prosa, poësie, fantasie, beelde, geheue en getuienis. Veral die taal speel 'n belangrike rol by Agamben. Trouens, sy hele filosofie ontwikkel uit sy taalfilosofie.
Taal en metafisika
Taalfilosofie beslaan 'n groot deel van sy werk en kom ook terug in Homo sacer. Verwysings na die taal- en praatprobleem verskyn in al sy boeke, maar vind hul hoogtepunt in die 1970's en 1980's. In 1974 het Agamben homself gevestig in Parys as 'n taal- en Middeleeuse kultuurdosent aan die Universiteit van Haute-Bretagne. Daarna verskyn gou na mekaar Infanzia e storia, Distruzione dell'esperienza e origine della storia (1978), Stanze, la parola e il fantasma nella cultura occidentale (1979), Il linguaggio e la morte, Un seminario sul luogo della negatività (1982) La fine del pensiero (1982), Idea della prosa (1985) en ietwat later Categorie italiane, studi di poetica (1996).
Estetika
Alhoewel Agamben nou veral bekend staan as 'n politieke filosoof, skryf hy hoofsaaklik vir die eerste 20 jaar oor taal en estetika  Agamben se debuut is L'uomo senza contenuto (Milaan, Rizzoli, 1970), "Die man sonder inhoud." Daarin werp hy lig op die verskillende gapings wat filosofiese estetika deurdring: die estetika van interpretasie teenoor die van persepsie, die kunstenaar teenoor die leser, die genie teenoor die goeie smaak. Teenoor die interne foute van estetika plaas Agamben nie 'n nuwe voorstel nie, maar 'n radikale vernietiging van die begrip estetika om 'n ander estetiese ervaring van kuns en letterkunde voor te berei. Vaarwel aan die estetika deur die kritiese ontleding van sy teenstrydighede is noodassklik as die kuns wil word wat dit nooit was nie; die maatstaf van die mens. Beide filosofie en estetika het nie die probleem van sensoriese ervaring en intellektuele kennis opgelos nie en is die idealisme dus deur die natuurwetenskappe ingehaal, wat weer die maatstaf van die mens geword het. In Categorie ilatiane: Studi di poetica (Venesië 1996), ondersoek Agamben die aard van die medium poësie en sy verhouding tot die teologie en filosofie. In die essaybundel Image et Mémoire: 'Cerret sur l'image, dans dans et cinema (1998) 'Beeld en geheue: oorwegings oor die beeld, die dans en die film', ondersoek Agamben die funksie van die beeld. Sentraal is die video-kunstenaar Bill Viola.
Teologie
Heidegger en Benjamin het albei 'n raakpunt met teologie gesoek. Heidegger het sy opvoeding as teoloog begin, die Joodse Benjamin het in sy filosofie baie mistieke sienings ingesluit, waaronder Messianisme. Agamben self verwys ook dikwels na teologiese perspektiewe. In 1964 speel hy op 22-jarige ouderdom die rol van die Apostel Phillipo, in die film Il Vangelo Secondo Matteo(Evangelie volgens Matteus – Italië 1964) deur Pier Paolo Pasolini. Pasolini gebruik slegs nie-professionele akteurs vir die rolprent, insluitend sy eie ma. 'n Vriendskap het ontstaan uit die samewerking tussen Pasolini en Agamben. Morris vermoed 'n sterk vormende invloed van Pasolini op Agamben, omdat Agamben sy eerste artikel in dieselfde jaar publiseer as wat hy saam met Pasolini in 1964 werk. Sedert die middel van die sestigerjare het sy intellektuele ontwikkeling eksponensieel gegroei. Na sy rol in Pasolini se evangelie volgens Matteus, het 'n teologiese perspektief gereeld terug gekom op Agamben se werk. Agamben bespreek egter die teologie op 'n heel sekulêre wyse. Hy skryf 'n boek oor Paulus se wet, Il tempo che resta: Un comento alla Lettera ai Romani (Turin 2000) Verder het Agamben twee boeke geskryf oor die profane, Profanations en oor die heilige Homo sacer.
Potensiaal
Die hoof tema in Agamben se werk is miskien die potensiaal. Op 'n radikale manier lees hy weer Aristoteles se uiteensetting van die konsep dunamis in Boek IX van Metafisika, Theta. Potensiaal vir Agamben is 'n soort van doen deur nie te doen nie. Ook hier is die invloed van Franz Kafka duidelik opvallend.
Styl
Agamen se styl is beide aantreklik en ontoeganklik. Hy is 'n radikale filosoof wat nie gemaklik as regs of links getipeer kan word nie. Agamben hou daarvan om die sosiale konsensus met die teenoorgestelde te konfronteer: Auschwitz is geen uitsondering nie, demokrasie verskil nie heeltemal van sy teenoorgestelde soos kommunisme en fascisme, nie. Sy manier van filosofisering is in die lyn van Friedrich Nietzsche in die sin dat sy van 'n ondersoek na die wortels van die Westerse kultuur sy heilige koeie genadeloos aan die kaak te stel. Hy beskryf byvoorbeeld die huidige demokrasie as in verval en verskuiwend na 'n 'post-demokratiese spektakel gemeenskap'. 'Agamben sny,' volgens René Ten Bos in sy resensie van Homo sacer 'die demokrasie in stukke': ' 'n boek wat skokkend genoeg is om  wêreldbeskouings op hul kop te draai.'
Bibliografie en biografie
Kort biografie en bibliografie
Terwispel
Terwispel is 'n dorp in die Nederlandse provinsie Friesland. Die dorp lê suidwes van Drachten, noordwes van Gorredijk, en ressorteer onder die munisipaliteit Opsterland. Dit het sowat 1 000 inwoners (2005).
Susannah York
Susannah York (9 Januarie 1939 – 15 Januarie 2011) was 'n Engelse aktrise en skryfster. Sy was bekend vir haar rolle in die rolprente A Man for All Seasons (1966), They Shoot Horses, Don't They? (1969), Superman (1978), en Superman II (1980).
.mt
.mt is die Internettopvlakdomein vir Malta.
Eksterne skakels
Toppdomän